Okresná prokuratúra Trnava 
Vajanského 22, 918 67 Trnava 1

Sp. zn. : 1 Pv 861/14/2207	Trnava, 12.12.2014
EEČ : 2-21-245-2014

U Z N E S E N I E

Trestná vec:	obvinený XXXXX 
Zločin:	Znásilnenie podľa § 199 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trnava
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistenom čase medzi 13.55 hod. až do 14.20 hod. dňa 08.10.2014, vo vlaku R-609, smerujúcom z Bratislavy do Košíc, kedy sa tento nachádzal na železničnej trati medzi obcou Cífer a mestom Trnava, vošiel do priestoru WC jedného z vozňov vlakovej súpravy, kde sa v tom čase nachádzala XXXXX H., nar. XXXXX, bytom Piešťany, Mierova 1505/3, uzamkol za sebou dvere a za účelom násilím donútiť poškodenú k súloži chytil túto za vlasy a povedal jej, aby sa vyzliekla, s čím ona nesúhlasila a začala sa brániť a to tým spôsobom, že útočníka okrem iného udierala pravou rukou do oblasti chrbta, pričom sa jej podarilo odomknúť a otvoriť dvere, páchateľ však opätovne zatvoril a uzamkol dvere, zatlačil ju zadnou časťou svojho tela o stenu WC, po čom poškodená začala kričať „pomoc, nechaj ma“, načo páchateľ reagoval slovami „drž piču ty kurva“ a naďalej ju tlačil zadnou časťou tela o stenu, po čom bol páchateľ zadržaný príslušníkmi hliadky odboru železničnej polície Prezídia Policajného zboru Slovenskej republiky, pričom v dôsledku fyzického kontaktu s páchateľom utrpela poškodená XXXXX H. zmliaždenie pravej ruky, natiahnutie kože na hlave v oblasti spánkovo - temennej vpravo a oderku na ľavom zápästí s predpokladanou dobou liečby 5 až 7 dní,

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením vyšetrovateľa Okresného riaditeľstva PZ Trnava, odbor kriminálnej polície  PZ v Trnave, sp. zn. ČVS: ORP-1533/1-VYS-TT-2014 zo d¨ľa 9.10.2014 zo d¨ľa 9.10.2014 bolo podľa § 206 ods. 1 Trestného poriadku vznesené obvineie XXXXX, nar. XXXXX pre zločin znásilnenia podľa § 199 ods. 1, ods. 2 písm. b) Trestného zákona s poukazom na § 139 ods. 1 písm. a) Trestného zákona v štádiu pokusu podľa § 14 ods. 1 Trestného zákona na tom skutkovom základe, ako je uvedené vo výrokovej časti tohto uznesenia. 

	V priebehu vykonaného vyšetrovania boli vykonané vyšetrovacie úkony – výsluch obvineného XXXXX, výsluch svedkyne – poškodenej Petry H., nar. XXXXX, svedkov XXXXX, XXXXX, príslušníkov Železničnej polície PZ, svedka XXXXX.

Ďalej bol do trestného konania pribratý Kriminalistický a expertízny ústav Policajného zboru v Bratislave za účelom znaleckého skúmania stôp zaistených pri prehliadke tela obvineného, doložená fotodokumentácia z miesta činu, lekárske správy Fakultnej nemocnice v Trnave a vyžiadané správy a odpis z registra trestov na obvineného – bez zápisu. 

Na základe príkazu na vyšetrenie duševného stavu obvineného, vydaného sudcom pre prípravné konanie pod sp. zn. Tp 540/2014 zo d¨ľa 20.10.2014 boli uznesen¨Şm vyšetrovateľa OR PZ OKP Trnava zo d¨ľa 29.10.2014 do trestn¨¦ho konania podľa § 142 ods. 1 Trestného poriadku pribratí dvaja znalci z odboru zdravotníctva odvetvia psychiatrie a sexuológie. Zo záverov podaného znaleckého posudku zo d¨ľa 7.12.2014 vyplynulo, že obvinený XXXXX trpí závažnou duševnou chrobou v zmysle psychózy. U obvineného boli zistené Akútne a prechodné psychotické poruchy, s príznakmi schizofrénie (F23.1 podľa MKCH10). Ide o závažné duševné ochorenie, ktoré sa u posudzovaného prejavuje odklonom od reality, poruchami myslenia v zmysle prítomnosti paranoidných bludov (chorobné nekorigovateľné presvedčenia), paralogickým myslením.

Ochorenie sa prejavuje odklonom od reality, chorobne motivovaným správaním pod vplyvom bludných presvedčení, ktoré však dávajú postihnutému zmysel. Posudzovaný o svojom ochorení nevie, cíti sa byť duševne zdravý.V čase spáchania skutku obv. nebol schopný rozpoznať nebezpečenstvo svojho konania pre spoločnosť a svoje konanie nebol schopný ovládať. Obvinený v súčasnosti nie je schopný chápať zmysel trestného konania. Pobyt obvineného na slobode je vzhľadom na jeho duševný sttav pe spoločnosť nebezpečný. Znalkyne navrhujú uložiť ochranné psychiatrické liečenie ústavnou formou.
Motivácia činu u obvineného bola podmienená duševnou chorobu, t.j. bola paticky motivovaná bludnými obsahmi. 

	S poukazom na doposiaľ zistené skutočnosti a dôkazy, ktoré boli v priebehu vyšetrovania zadovážené bolo zistené, že skutok, pre ktorý bolo obvinenému XXXXX vznesené obvinenia sa skutočne stal a napĺ¨ľa všetky znaky skutkovej podstaty zločinu znásilnenia podľa § 199 ods. 1, ods. 2 písm. b) Trestného zákona s poukazom na § 139 ods. 1 písm. a) Trestného zákona v štádiu pokusu podľa § 14 ods. 1 Trestného zákona.

	Podľa § 215 ods. 1 písm. e) Trestného poriadku prokurátor zastaví trestné stíhanie, ak  obvinený nebol v čase činu pre nepríčetnosť trestne zodpovedný.
Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
Vzhľadom k vyššie uvedeným preukázaným skutočnostiam, najmä s poukazom na závery znaleckého psychiatrického posudku o duševnom stave obvineného XXXXX bolo zistené, že tento nebol v čase spáchania činu inak trestného schopný pre svoju závažnú duševnú chorobu schopný svoje konanie ovládať a nebol ani schopný rozpoznať nebezpečnosť svojho konania pre spoločnosť.

	Z uvedeného dôvodu som trestné stíhanie XXXXX podľa § 215 ods. 1 písm. e) Trestného poriadku zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Lachká
prokurátorka